Edelaraudtee tellimusel valmib ehitajate sõnul detsembri lõpuks 125 meetri pikkune perroon koos trepi, panduse ja ootepaviljoniga. Jaam saab eeskujuliku valgustuse. Platvormi ehitamisel arvestatakse Euroopa raudteedel kehtiva standardiga, mis on senise 1,1 meetri kõrguse platvormi asemel täpselt poole  madalam ja võimaldab mugavamal ning ohutumal viisil tulevikus rongile või sellelt maha astuda. Teatavasti peaksid uued Šveitsi Stadler Flirt diiselrongid Eestisse jõudma hiljemalt 2013. aasta lõpuks.